شەفەق نیوز/ شار خانەقین، ئمڕوو شەممە، ئەنتەرنەت لەناوی نەمەن.
سەرچەوەیگ لە شار خانەقین، ئمڕوو شەممە، خەوەردا لە بڕیان ئەنتەنێت لە گشت شارەگە، لەوەر هەڕەشەی فەرمانگەی پەیوەندیەگان دیالە سەروە حکومەتی فیدڕاڵی، وەلاوردن تاوەر دابەشکردن ئەنتەرنێتەگان لە شار خانەقین، چوینکە لەبان دابەشکردن سەروە هەرێم کوردستان هاتگە، لە وەختیگ دیالە هیوچ جیگریک گونجیاگ ئەرا ئی دابەشکردنە نەیرێد.سەرچەوەگە هەمیش وت: ئی کارە لە وەختیگ هات ک مەردم هانە رێکارەیل مقەیەتی لە ڤایرۆس کۆڕۆنا، وبایەسە لەناو ماڵ بوون، و ئەنتەرنێت خوەی تەنیا پەنجەریگە ئەرا جهان، ولە خود وەختەگه خوەنەوارەیل خەریک خوەنستن وتاقیکردن وئامادەکردن راپۆرات خوەنەواری لە ری ئەنتەرنێت.وەگورەی سەرچەوەیلیگ تر لە جەلولا وحەمرین، وەزارەتەگە دەسکردە بڕین ئەنەرنێت سەروە هەرێم کوردستان، ودەس نابان ئامێرەگانیان، وهیشت خاوەن تاوەرەگان وکارمەنەیلیان لەژیر هەڕەشەی بیکاری.
